รู้สึกปัสสาวะไม่ค่อยสุดค่ะ ปวดฉี่ค่อนข้างบ่อย ฉี่เยอะบ้าง น้อยบ้าง เหมือนปวดนิงนึงก็อยากไปฉี่แล้ว ไม่แสบไม่เจ็บขณะฉี่นะคะ บางครั้งรู้สึกแสบนิดๆตอนฉี่เสร็จแล้วค่ะ กลางคืนก็จะฉี่ประมาณ 1-2 ครั้ง อายุ 29 เพศหญิง ไม่เคยมีเพศสัมพันธ์ค่ะ
สวัสดีค่ะ อาการปัสสาวะไม่สุด ปวดปัสสาวะบ่อยๆ ปัสสาวะเยอะบ้าง น้อยบ้าง ปวดนิดนึงก็ต้องรีบไปปัสสาวะ อาจจะเกิดจาก โรคกระเพาะปัสสาวะอักเสบ เป็นการอักเสบของกระเพาะปัสสาวะที่มักเกิดจากการติดเชื้อแบคทีเรียในระบบทางเดินปัสสาวะ จนทำให้เกิดความผิดปกติขึ้น ซึ่งส่วนใหญ่เกิดกับผู้หญิงมากกว่าผู้ชายสาเหตุอื่นๆเช่น กรวยไตอักเสบ นิ่วในทางเดินปัสสาวะ หรือภาวะกระเพาะปัสสาวะบีบตัวมากเกินไปการดูแลตนเองเบื้องต้น ควรดื่มน้ำเปล่าสะอาดมากๆ ไม่กลั้นปัสสาวะ งดการมีเพศสัมพันธ์ แนะนำการไปพบแพทย์เพื่อตรวจร่างกายและตรวจปัสสาวะยืนยันด้วย การรักษาภาวะนี้คือการใช้ยาฆ่าเชื้อภายใต้การดูแลของแพทย์หากพบว่ามีการติดเชื้อในทางเดินปัสสาวะจริง และสำคัญคือการปรับพฤติกรรมด้วยการไม่กลั้นปัสสาวะเพราะอาจทำให้โรคกลับมาเกิดใหม่ซ้ำๆได้